Oktabr oyi uchun beriladigan pensiya va nafaqa to‘lovlari naqd pul shaklida 4 oktabr sanasidan boshlab amalga oshiriladi. Bu haqda Pensiya jamg‘armasi matbuot xizmati xabar berdi. Ma’lum qilinishicha, O‘zbekiston Mehnat kodeksining 131-moddasiga muvofiq 1 oktabr - "O‘qituvchi va murabbiylar kuni" hamda 2 va 3 oktabr - shanba va yakshanba kunlari dam olish kuni hisoblanadi. Qayd etilishicha, oktabr oyi uchun beriladigan pensiya va nafaqa to‘lovlari naqd pul shaklida 4 oktabr sanasidan boshlab amalga oshiriladi hamda belgilangan muddatlargacha to‘lanishi ta’minlanadi. Shuningdek, pensiya va nafaqa to‘lovlarini naqd pulsiz shaklda oluvchi fuqarolarga mablag‘lar 4-5 oktabr kunlari ularning bank plastik kartalariga yuklanishi ta’minlanadi.